laion/Wikipedia-Exotic huggingface dataset:
אחיגזר

אחיגזר (שם מדעי: Orlaya) הוא סוג צמחים ממשפחת הסוככיים. האחיגזר הם צמחים עשבוניים בעלי פרחים לבנים. בארץ ישראל גדלים בר שני מינים של אחיגזר, אחיגזר ההרים, Orlaya daucoides ופרח התחרה הלבן Orlaya grandiflora שהוא צמח חד-שנתי רב-ענפים עם עלי שרך מחולקים, וגבעולים שטוחים של פרחים לבנים לאורך תקופה ארוכה בקיץ. מדיה וקבצים בנושא אחיגזר בוויקישיתוף אחיגזר, באתר NCBI (באנגלית) אחיגזר, באתר האנציקלופדיה של החיים (באנגלית) אחיגזר, באתר Tropicos (באנגלית) אחיגזר, באתר GBIF (באנגלית) אחיגזר, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אחילוטוס

אחילוטוס (שם מדעי: Dorycnium) הוא סוג צמחים ממשפחת הקטניות, בעל 12 מינים שרובם ממוצא ים-תיכוני. מיני האחילוטוס הם בני-שיח בעלי עלים תלתניים ופרחים הערוכים בקרקפת. בארץ ישראל נפוצים אחילוטוס זקוף (Dorycnium rectum) המצוי על שפות-נחלים ואחילוטוס שעיר (Dorycnium hirsutum) המצוי בשומרון. אחילוטוס, באתר ITIS (באנגלית) אחילוטוס, באתר NCBI (באנגלית) אחילוטוס, באתר האנציקלופדיה של החיים (באנגלית) אחילוטוס, באתר Tropicos (באנגלית) אחילוטוס, באתר GBIF (באנגלית) אחילוטוס, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
סבא (פירושונים)

האם התכוונתם ל... סב – אבי הורהו של אדם סבא (ממלכה) – אומה עתיקה שחיה בדרום מערב חצי האי ערב סבאס – נזיר שחי במדבר יהודה בתקופה הביזנטית, ומכונה גם "מר סבא" מנזר מר סבא – מנזר במדבר יהודה שלום סבא – צייר ופסל ישראלי שבא (פירושונים) סאבא (פירושונים)
קאמו

סימון ארשקוביץ' טר-פטרוסיאן (ברוסית: Симо́н Арша́кович Тер-Петрося́н) או בכינויו קאמוֹ (27 במאי 1882 - 14 ביולי 1922) היה בולשביק גאורגי ממוצא ארמני, איש פלוגת מחץ[דרושה הבהרה], שהיה חבר ושותף מוקדם של סטלין. קאמו, שקיבל את כינויו מסטלין היה ידוע כ"אמן התחפושות" והתפרסם בעיקר בשל מעורבותו בשוד הבנק של טיפליס ב-12 ביוני 1907 בכיכר ירוואן (כיום כיכר החירות) בטביליסי. בין השנים 1959–1996 נקראה העיר הארמנית, גאוואר (Գավառ), על שם קאמו. קאמו נולד בגורי שבפלך טביליסי (כיום גאורגיה), עיר הולדתו של סטלין. אביו, שהיה סוחר ארמני, התחתן עם אימו כשהיה בן 35 כאשר אימו, שהייתה בת 16 בעת נישואיה, ילדה לו 11 ילדים, שמתוכם שרדו קאמו וחמש מאחיותיו. ילדותו עברה עליו בהתעללות מצד אביו, שהיה מכה אותו בשל היותו "מרדני". קאמו גורש מספר פעמים מבית הספר בגין התנהגות רעה והישגים נמוכים, ובכל פעם התחנן אביו בפני מנהלי בתי הספר ואף שיחד אותם כדי שיחזירו את בנו ללימודים. כשהתבגר קאמו הוא איים להרוג את אביו. כשהיה בן 16 חלתה אימו ונפטרה זמן קצר לאחר מכן. אביו שלח אותו להתגורר עם דודתו בטביליסי. הדודה שכרה חונכים פרטיים עבור קאמו, ואחד מהמורים הפרטיים היה קובה (סטלין). הדודה לא ידעה שקאמו והחונך שלו ביקרו תכופות במרכזי הפשע בעיר. את כינויו קאמוֹ קיבל לו מפי החונך שלו סטלין, כאשר האחרון היה משועשע מהעובדה כי ביטא את המילה הרוסית קוֹמוּ (кому) שפירושה "למי" כ"קאמוֹ" (камо). הכינוי דבק בו מאז. כינויו זה כמו גם כינוי של סטלין, קובה, היו עניין מקובל בעולם התחתון. פושעים רבים היו ידועים בכינויים. החיבור של קאמו לסטלין וההיכרות שלו עם עולם הפשע בטביליסי הביאו את קאמו לבצע מעשי שוד. כיוון שהיה חבר קרוב של סטלין שימש קאמו באותה תקופה כמקור להכנסה עבור סטלין בכך שהיה מעביר לו חלק מן השלל בשוד. התחברותו של קאמו לעולם הפשע הייתה מוחלטת. הוא החזיק מקום מחבוא, במרתף של בית ברחוב גונצ'אמאיה 2 בטביליסי, ששימש כבית מגורים של אישה מזדקנת, שבו החזיק את כלי הנשק. את פעילותו המחתרתית החל בשנת 1901 בהדפסה והפצה סודית של ספרות לטביליסי, באקו, בתומי, כותאיסי, גורי וערים אחרות. בנובמבר 1903 הוא נעצר ובספטמבר 1904 הוא ברח מהכלא. בין השנים 1905–1907 הוא השתתף בהכנות פלוגה בולשביקית למבצע קרבי. בדצמבר 1905 הוא נעצר ונכלא בכלא מטחי שבטביליסי וברח משם. ב-12 ביוני 1907 בכיכר ירוואן פיקד קאמו על שוד הבנק של טיפליס, שמטרתה הייתה שוד כספי הבנק למימון הפעילות בולשביקית. בסתיו 1907 הוא נתפס בגרמניה עם מזוודה של חומרי נפץ נעצר ובסוף 1909 הוסגר לרוסיה. הוא נכלא שוב בכלא מטחי אולם באוגוסט 1911 הוא ברח מבית החולים של הכלא. בשנת 1912 ניסה לשדוד משלוח של בנק הדואר. נעצר ונשפט. שוחרר מהכלא רק בעקבות מהפכת פברואר. בשנים 1919–1920 היה פעיל בפעילות מהפכנית סובייטית נגד השלטון ברפובליקות הקווקז. עם הצטרפות גאורגיה לרוסיה הסובייטית נטל חלק בממשל הגאורגי הסובייטי. ב-14 ביולי 1922, הוא נהרג מפגיעת מכונית בעודו רוכב על אופניים, בטביליסי. רומן ברקמן (2001), חייו הסודיים של יוסיף סטלין, עמ' 19, ISBN 0714650501, (באנגלית) סיימון סבאג מונטיפיורי (2010), סטלין הצעיר (עברית) מדיה וקבצים בנושא קאמו בוויקישיתוף קאמו (טר-פטרוסיאן) סימון ארשקוביץ' - ביוגרפיה, ברוסית
קרבוניה-איגלסיאס (נפה)

נפת קרבוניה-איגלסיאס (באיטלקית: Provincia di Carbonia-Iglesias סרדו Provìntzia de Carbònia-Igrèsias ; היא נפה בדרום-מערב מחוז סרדיניה באיטליה, ובירתה בשתי ערים קרבונה - 30,447 תושבים ואיגלסיאס - 28,170. מלבד הערים האלה יש עוד עיר חשובה, על אי הקשור לסרדיניה במעבר יבשתי, היא סנט'אנטיוכו - 11,730 תושבים. שטחה של הנפה הוא 1.495 קמ"ר ואוכלוסייתה מנתה 131,890 תושבים בשנת 2001. בנפה 23 עיריות. לפרובינציה זו יש היסטוריה עתיקה מאוד: היישובים האנושיים הראשונים, למעשה, מתוארכים לפני 5,000 שנה, אך הם היו מעל לכל פיניקים שהעדיפו את החלק הזה של סרדיניה. הם אלה שגילו לראשונה את מרבצי המינרלים העשירים (עופרת, אבץ, כסף, בריום ונחושת) באזור זה. סנט'אנטיוכו - שיחזור התופת הפיניקית שיחזור קטקומבה עברית מדיה וקבצים בנושא קרבוניה-איגלסיאס בוויקישיתוף אתר האינטרנט הרשמי של קרבוניה-איגלסיאס (באיטלקית) italia.it, Carbonia-Iglesias
רכס תריאלתי

רכס תריאלתי (בגאורגית: თრიალეთის ქედი, תריאלֶתיס כֶּדי) הוא רכס הרים במערכת הרי הקווקז הקטן בדרום-מרכז גאורגיה. שפתו המזרחי של הרכס נע לאורך הגבול המערבי של העיר טביליסי, כאשר שפתו המערבי נע לאורך נהר הקורה עד לדרום-מערב העיר בורג'ומי. אורך הרכס הוא 144 ק"מ ורוחבו המרבי הוא 30 ק"מ. הרכס ההררי נוצר כתוצאה מפעילות געשית בתקופת הפלאוגן. כתוצאה מכך מכוסה חלקו המערבי של הרכס באנדזיט, סלע געשי שצבעו אפור. הנקודה הגבוה ביותר ברכס היא פסגת ההר שאוויקלדֶה ("შავიკლდე", מילולית: "צוק שחור") המתנשא לגובה של 2,850 מטר מעל פני הים. מדרונות הרכס מכוסות בעיקר ביערות עצי נשירים הכוללים עצי אלון ועצי אשור. החלק המערבי של הרכס מכוסה במחטניים ויערות מעורבים של עצי אשוח, אשוחית, אורן, אשור ואלון. מדיה וקבצים בנושא רכס תריאלתי בוויקישיתוף ערך זה הוא קצרמר בנושא גאוגרפיה של גאורגיה ובנושא הרים. אתם מוזמנים לתרום לוויקיפדיה ולהרחיב אותו.
כמטר שמים

כמטר שמים - עיונים בדימוי הפואטי הוא ספר עיון מאת פרופ' דוד פישלוב, שיצא לאור בהוצאת מאגנס, ה'תשנ"ו (1996). בספר מוצגת תמונה מקיפה של פיגורה לשונית מרכזית – הדימוי. בחלק הראשון של הספר מציע המחבר מיפוי של סוגים שונים של דימויים, ובו הבחנה בין, למשל, דימויים שגורים לדימויים פואטיים מורכבים ועשירים, וכן דן ביחס בין הדימוי לבין תופעות שכנות (כמו המטפורה והאלגוריה). בחלקו השני של הספר מציע פישלוב קריאה מחודשת במבחר יצירות מן השירה העברית והעולמית, בהן נעשה שימוש משמעותי בדימויים. בחלק זה נידונות יצירותיהם של משוררים עבריים כמו שמואל הנגיד, יעקב שטיינברג, לאה גולדברג, יהודה עמיחי; יוצרים מן השירה היידית המודרנית – צילה דראפקין וי"ל טלר; וכן יצירות מן השירה העולמית - ורגיליוס, שקספיר, דון, בודלר, לוטריאמון.
מריזם

מריזם (מיוונית: μερισμός, מריסמוס; מהמילה μέρος, מרוס, שמשמעה חֵלֶק) הוא אמצעי פיגורטיבי המציג דבר יחיד על ידי מניית חלקיו (לרוב שני ניגודים המייצגים את השלם, כגון "שמיים וארץ", "צעירים ומבוגרים" וכו'), או באמצעות רשימה של כמה מילים נרדפות המייצגות את אותו הדבר. השימוש במריזם שכיח מאוד בתנ"ך. המריזם הנפוץ והחשוב ביותר הוא הביטוי "שמים וארץ" המייצג באמצעות שני ניגודים משלימים את היקום כולו. לדוגמה: "בראשית ברא אלוהים את השמים ואת הארץ" (בראשית, א, א); "אלה תולדות השמים והארץ בהבראם; ביום עשות ה' אלהים ארץ ושמים" (בראשית, ב, ד); "העידתי בכם היום את השמים ואת הארץ; כי אבד תאבדון מהר מעל הארץ, אשר אתם עברים את הירדן שמה לרשתה" (דברים, ד, כו: ); עזרי מעם ה', עשה שמים וארץ" (תהלים, קכא, ב). ביטוי מקראי זה פעפע גם לטקסטים נוצריים. דוגמה בולטת היא תפילת המיסה הקתולית, בה נאמר ביחס לאלוהים: "plēnī sunt cœlī et terra glōriā tuā" (ובתרגום חופשי: מלוא כל שמים וארץ כבודך). בתהלים, קלט, ב נאמר: "אתה ידעת שבתי וקומי". הביטוי "שבתי וקומי" הוא מריזם שמשמעותו "כל מעשיי". ניתן, ככל הנראה, להתייחס גם לפסוק "אם אסק שמים שם אתה; ואציעה שאול הנך" (תהלים, קלט, ח) כמריזם שכן השמים והשאול הם ניגודים המייצגים את המכלול. החוקרים סיירוס גורדון וגארי רנדסבורג טוענים כי גם הביטוי "טוב ורע" המופיע בספר בראשית הוא מריזם. ביטוי זה חוזר כמה פעמים ומתייחס לסגולותיהם המיוחדות של פירות עץ הדעת: ויּצמח ה' אלהים מן-האדמה כּל-עץ נחמד למראה וטוב למאכל ועץ החיּים בּתוך הגּן ועץ הדּעת טוב ורע. — בראשית, ב, ט וּמעץ, הדּעת טוב ורע--לא תאכל ממּנּו. — שם, שם, יז כּי ידע אלהים כּי בּיום אכלכם ממּנּוּ, ונפקחוּ עיניכם; והייתם כּאלהים, ידעי טוב ורע. — שם, ג, ה (נחש לחוה) ויּאמר ה' אלהים, הן האדם היה כּאחד ממּנּוּ, לדעת טוב ורע. — שם, שם, כב גורדון ורנדסבורג סבורים כי הניגודים טוב ורע משלימים זה את זה, כך שידיעת "טוב ורע" מייצגת את מכלול הידע. אכילה מפירות עץ הדעת שקולה, אם כן, לניסיון לרכוש ידיעה שלמה, המצויה אך ורק ברשותו של אלוהים. על פי התפיסה הדתית בשאיפה להיות בעל ידע שלם, אלוהי, יש משום היבריס: האדם יכול לחקור ולרכוש דעת, אולם ידיעתו לעולם אינה שלמה כידיעתו של האל. מריזם מן הסוג השני (שימוש ברשימת מילים נרדפות לתיאור דבר יחיד) ניתן למצוא בהגדה של פסח. לדוגמה: לפיכך אנחנוּ חיבים להודות, להלל, לשׁבּח, לפאר, לרומם, להדּר, לברך, לעלּה וּלקלּס למי שעשה לאבותינוּ ולנוּ את כּל הנסּים האלוּ. מריזם שגור בשפה האנגלית הוא "lock, stock, and barrel". למריזם ניתן להציע כמה פירושים ברובד הלשוני, אם כי משמעותו של הביטוי אחת. על פי מערך פירושים אחד מדובר בשלושת מרכיביו של המוסקט: מנגנון הירי (lock), הקת (stock), והקנה (barrel). לפי מערך פירושים חלופי מדובר בשלושת מרכיביו של עסק: המבנה (מסומל על ידי המנעול - lock), ההשקעות (מסומלות על ידי המילה מניה - stock), והמלאי (barrel)[דרוש מקור]. כמריזם משמש הביטוי לתיאור המכלול של חפץ או גוף שהם בעלי כמה מרכיבים. המריזם נזכר לראשונה במכתביו של וולטר סקוט ב-1817, אם כי ייתכן שהוא שימש עוד קודם לכן בשפה המדוברת. מריזם נפוץ נוסף בשפה האנגלית הוא "high and low" (גבוה ונמוך) שמשמעותו - בכל מקום. Cyrus H. Gordon and Gary A. Rendsburg, The Bible and the Ancient Near East, Fourth edition: 1997, Norton & Co. מקור הביטוי lock, stock, and barrel באתר phrases.org
ג'ונתן בוטינלי

ג'ונתן פבלו בוטינלי (בספרדית: Jonathan Pablo Bottinelli; נולד ב-14 בספטמבר 1984 בבואנוס איירס, ארגנטינה) הוא כדורגלן ארגנטינאי המשחק בשורות ארסנאל דה סרנדי. בוטינלי, המשחק הן כבלם וכמגן שמאלי, מחזיק בדרכון איטלקי. אחיו הצעיר דריו כדורגלן גם הוא. בוטינלי החל לשחק במחלקת הנוער של סן לורנסו ועבר לקבוצה הבוגרת ב-2002. באותה שנה הוא נמנה עם הסגל שזכה בגביע הסוד אמריקנה והפך לשחקן הרכב. ב-2007 הוא היה מהשחקנים של הקבוצה אשר זכתה באליפות הקלאוסורה, יכולתו במהלך הטורניר הביאה להתעניינות מצידן של מספר קבוצות מאירופה. ב-10 באוגוסט 2008 פרסמה סמפדוריה האיטלקית על כך שרכשה את כרטיסו של השחקן תמורת 3 מיליון אירו. ב-26 ביולי 2012 קבוצת ריבר פלייט פרסמה על כך שקנתה את השחקן תמורת 2 מיליון דולר. בתחילת 2014 הושאל לקבוצת אוניברסידד קאתוליקה מליגת העל הצ'יליאנית ובאוגוסט 2014 עבר ללאון מליגת העל המקסיקנית אך שוחרר ממנה בקיץ 2015. בינואר 2016 הצטרף לארסנאל דה סארנדי. בוטינלי נחשב מהשחקנים הבולטים בנבחרות הצעירות של ארגנטינה. באפריל 2007 ערך בוטינלי את הופעת הבכורה במדי הנבחרת הבוגרת במשחק ההכנה לקופה אמריקה מול נבחרת צ'ילה. סן לורנסו – גביע סודאמריקנה (2002), אליפות ארגנטינה (קלאוסורה 2007) ג'ונתן בוטינלי, באתר Transfermarkt ג'ונתן בוטינלי, באתר Soccerway ג'ונתן בוטינלי, באתר WorldFootball.net ג'ונתן בוטינלי, באתר National Football Teams ג'ונתן בוטינלי, באתר FootballDatabase.eu
רוברטו סוסה

רוברטו קרלוס סוסה (בספרדית: Roberto Carlos Sosa; נולד ב-24 בינואר 1975 בסנטה רוסה שבפרובינציית לה פמפה, ארגנטינה) הוא כדורגלן עבר ארגנטינאי ששיחק כחלוץ. סוסה החל לשחק בקבוצת חימנסיה לה פלאטה, אחת משתי הקבוצות הבכירות של העיר לה פלאטה. הוא ערך את הופעת הבכורה בקבוצה ב-1995 ושיחק בשורותיה עד 1998. בשנה האחרונה שלו בקבוצה כבש סוסה 28 שערים ב-38 משחקים, דבר אשר הביא לרכישת כרטיסו על ידי אודינזה מהסרייה א'. הוא שיחק 4 עונות באודינזה והצטיין בזכות גובהו וחוסנו הפיסי, הוא כבש עבור הקבוצה 33 שערים ב-104 הופעותיו בליגה. ב-2002, אחרי שהפך לשחקן מחליף באודינזה, חזר סוסה לארגנטינה, תחילה לבוקה ג'וניורס בה לא הצליח ואחריה לחימנסיה לה פלאטה בה שיחק עד 2003 בטרם חזר בשנית לאיטליה. בעונת 2003-2004 הוא שיחק באסקולי ובמסינה מהסרייה ב' ללא הצלחה יתרה, בסוף העונה חתם סוסה בנאפולי, מהמועדונים המפורסמים של איטליה, אשר הורדה לליגה השלישית לאחר שפשטה את הרגל. המעבר לנאפולי היה מוצלח, לצד הצלחתו על המגרש, הפך סוסה לאחד מחביבי הקהל הנפוליטני הנחשב לאחד מהחמים והטובים באיטליה. במהלך עונת 2005-06 זכה סוסה ללבוש בפעם האחרונה את החולצה מספר 10 אשר נגנזה במטרה להוקיר את תרומתו של דייגו מרדונה לקבוצה, באותו משחק כבש סוסה שער שלאחריו פרץ בבכי. במהלך מרץ 2008 הצהיר סוסה על רצונו לעזוב את הקבוצה ולפנות מקום לשחקנים צעירים בסוף העונה. לבסוף החליט סוסה לחתום בחימנסיה לה פלאטה, הקבוצה בה החל את הקריירה. רוברטו סוסה, באתר Transfermarkt רוברטו סוסה, באתר WorldFootball.net רוברטו סוסה, באתר FootballDatabase.eu פרופיל המאמן, באתר Transfermarkt
אנסטסיה

השם אנסטסיה הוא הגרסה הנשית לשם אנסטסיוס, הנגזר מהמילה ἀνάστασις ביוונית הלניסטית שמשמעה "תחייה". השם ניתן לעיתים קרובות לילדים יוונים שנולדו בסביבות חג הפסחא בימיה הראשונים של הנצרות. שם זה הוא כיום אחד השמות הפופולריים ביותר במדינות חבר העמים. הקיצור המקובל של השם אנסטסיה הוא השם "נסטיה", וגם השם האמריקאי סטייסי נגזר משם זה. האם התכוונתם ל... אישים: אנסטסיה הקדושה – קדושה נוצרייה מהמאה ה-4 אנסטסיה האצילה – קדושה נוצרייה מהמאה ה-6 אינו אנסטסיה – רעייתו של טיבריוס השני קונסטנטינוס, קיסר האימפריה הביזנטית אנסטסיה רומנובנה – אשתו של הצאר איוון האיום שהעניקה את השם רומנוב לשושלת השליטים של רוסיה אנסטסיה השפחה – שפחה ממוצא אפריקאי שהפכה לקדושה בריזלאית אנסטסיה מיכאילובנה, הנסיכה הגדולה של רוסיה (1860-1922) - נכדתו של ניקולאי הראשון, קיסר רוסיה אנסטסיה, נסיכת מונטנגרו (1868-1935) - בתו של ניקולה הראשון, מלך מונטנגרו אנסטסיה, רוזנת טורבי (1892-1977) - נינתו של ניקולאי הראשון, קיסר רוסיה אנסטסיה ניקולאיבנה, הדוכסית הגדולה מרוסיה (1901-1918) - בתו הצעירה של ניקולאי השני, קיסר רוסיה אנסטייז'ה – זמרת אמריקאית אנסטסיה פטרישאק – כנרת אוקראינית שהתפרסמה באיטליה שם משפחה: אלברט אנסטסיה – מאפיונר איטלקי-אמריקאי אסקרבה אנסטסיה – דמות אייקונית בברזיל אנסטסיה (אי) – אי מול חופי פלורידה סנט אנסטסיה (אי) – אי בולגרי בים השחור סנטה אנסטסיה – בזיליקה מהמאה ה-3 ברומא אנסטסיה (סרט, 1956) – סרט משנת 1956 בכיכוב אינגריד ברגמן אנסטסיה (סרט, 1997) – סרט מונפש משנת 1997 אישים ששמם הפרטי הוא אנסטסיה
המהומות הנייטיביסטיות בפילדלפיה

המהומות הנייטיביסטיות בפילדלפיה, הן מהומות בין נייטיביסטים אמריקנים לבין מהגרים אירים קתולים אשר התרחשו במאי וביולי בשנת 1844. המהומות פרצו ככל הנראה על רקע וויכוח הנוגע לדת בבית הספר. הרוב הפרוטסטנטי אשר שלט במערכת החינוך, העביר תכנים שנגדו ערכים קתולים. לאחר מספר ניסיונות הצליחו הקתולים למסד חינוך לא-תלוי בזרמים דתיים. אולם, מסדר פרוטסטנטי קולני הביע את התנגדותו ויצא להפגינה ברחובות. המהומות פשטו מהאזורים האיריים של העיר פילדלפיה למרכזה וגרמו נזק משמעותי לרכוש וכנסיות, מספר נפגעים ואף מספר מקרי מוות. בשלב זה פרשו הקתולים ממערכת החינוך הציבורית על מנת לזכות בחינוך הולם ויסדו את החינוך הפרטי הקתולי. בתי ספר פרטיים קתולים שימשו מאוחר יותר כתקדים לחינוך ביתי ובתי ספר פרטיים פרוטסטנטים. מדיה וקבצים בנושא המהומות הנייטיביסטיות בפילדלפיה בוויקישיתוף A Report from the Irish-American Society - דו"ח של החברה האירית-אמריקנית ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
פאבלו לדסמה

פאבלו מרטין לדסמה (בספרדית: Pablo Martín Ledesma; נולד ב-2 באפריל 1984 בלה פלדה שבפרובינציית קורדובה, ארגנטינה) הוא כדורגלן ארגנטינאי-איטלקי המשחק בעמדת הקשר בפטרונטו. לזכותו שתי הופעות במדי נבחרת ארגנטינה. לדסמה החל לשחק בטאז'רס, מהקבוצות הבכירות של העיר קורדובה. אחרי עונה אחת בה שיחק שני משחקים, עבר לדסמה לבוקה ג'וניורס, מקבוצות הפאר של דרום אמריקה. הוא ערך את הופעת הבכורה במדי הקבוצה ב-12 ביולי 2003. בוקה, בהשתתפותו של לדסמה זכתה בשלוש אליפויות, בגביע ליברטדורס, שני גביעי סודאמריקנה ובשני גביעי רקופה סודאמריקנה. ב-15 באפריל 2007 כבש לדסמה בדרבי מול ריבר פלייט שער לאחר 50 שניות מהפתיחה, שער שנחשב למהיר בתולדות משחקי הדרבי בין שתי הקבוצות. ב-1 ביולי 2008 פרסמה קטניה מהסרייה א' על כך שהיא רכשה את כרטיסו של לדסמה. בשנת 2012 חזר לדסמה לבוקה ג'וניורס. בינואר 2015 עבר לאתלטיקו קולון. לדסמה הופיע במדי נבחרת ארגנטינה באפריל 2007 במשחק ההכנה לקראת הקופה אמריקה מול צ'ילה. פאבלו לדסמה, באתר Transfermarkt פאבלו לדסמה, באתר Soccerway פאבלו לדסמה, באתר National Football Teams פאבלו לדסמה, באתר FootballDatabase.eu פרופיל המאמן, באתר Transfermarkt
פיזה (נפה)

נפת פיזה (באיטלקית: Provincia di Pisa) היא נפה במחוז טוסקנה שבאיטליה. היא משתרעת על שטח של 2,448 קמ"ר, ובשנת 2005 התגוררו בה 394,101 נפש. בירתה של הנפה בעיר פיזה. הנפה גובלת בנפת לוקה במחוז טוסקנה בצפון, בנפת פירנצה ובנפת סיינה במחוז טוסקנה במזרח, בנפת גרוסטו במחוז טוסקנה בדרום, בנפת ליבורנו במחוז טוסקנה במערב. יהדות פיזה מדיה וקבצים בנושא פיזה בוויקישיתוף אתר האינטרנט הרשמי של פיזה (באיטלקית) ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
פיסטויה (נפה)

נפת פיסטויה (באיטלקית: Provincia di Pistoia) היא נפה במחוז טוסקנה שבאיטליה. היא משתרעת על שטח של 965 קמ"ר, ובשנת 2004 התגוררו בה 268,503 נפש. בירתה של הנפה בעיר פיסטויה. הנפה גובלת בנפת מודנה ובנפת בולוניה במחוז אמיליה-רומאניה בצפון, בנפת פראטו במחוז טוסקנה במזרח, בנפת פירנצה במחוז טוסקנה בדרום, בנפת לוקה במחוז טוסקנה במערב. מדיה וקבצים בנושא פיסטויה בוויקישיתוף אתר האינטרנט הרשמי של פיסטויה (באיטלקית) ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
נטורליזציה

האם התכוונתם ל... התאזרחות (נטורליזציה) – התהליך שעובר על אדם במהלך הפיכתו בן לאומה או אזרח במדינה, שלא היה זכאי לאזרחות בה מכוח לידה או מוצא נטורליזציה (ביולוגיה) – התהליך בו צמחים זרים, או שגודלו בצורה מלאכותית, מתפשטים לטבע ומתרבים על ידי רגנרציה טבעית נטורליזציה (מקרא) – במקרא הוא אמצעי שבאמצעותו מטשטשים מושגים מיתיים על ידי הצגתן כתופעות טבע בלבד (לדוגמה: בבראשית פרק א המושג תנין מוזכר כמושג זואולוגי)
אוגוסטו פרננדס

אַוּגוּסטוֹ מתיאס פרננדס (בספרדית: Augusto Matías Fernández; נולד ב־10 באפריל 1986 בפרגמינו שבפרובינציית בואנוס איירס, ארגנטינה) הוא כדורגלן עבר ארגנטינאי ששיחק בעיקר כקשר באגף הימני ולעיתים גם כקשר מרכזי תוקף. פרננדס גדל במחלקת הנוער של ריבר פלייט וערך את הופעת הבכורה במדי הקבוצה הבוגרת ב-29 בינואר 2006 ונחשב לאחד השחקנים החשובים של הקבוצה למרות גילו הצעיר. באוגוסט 2009 עבר לקבוצת סנט אטיין הצרפתית, בתיווכו של סוכן השחקנים הישראלי פיני זהבי שלו גם היה שייך כרטיס השחקן של פרננדס. ביולי 2010 קנתה קבוצת ולס סרספילד את השחקן ובנוסף רכשה את כרטיסו ב-1.5 מיליון דולר. ב-9 באוגוסט 2012 חתם לארבע שנים בסלטה ויגו הספרדית. ב-1 בינואר 2016 חתם לשלוש שנים באתלטיקו מדריד. ב-31 בינואר 2018 חתם בבייג'ינג רנהה הסינית. ב-23 ביוני 2020, פרננדס חזר לספרד והצטרף לליגה השנייה לקדיס, עמה עלה ליגה בסיום העונה. מדיה וקבצים בנושא אוגוסטו פרננדס בוויקישיתוף אוגוסטו פרננדס, ברשת החברתית אקס (טוויטר) אוגוסטו פרננדס, באתר Transfermarkt אוגוסטו פרננדס, באתר Soccerway אוגוסטו פרננדס, באתר BDFutbol אוגוסטו פרננדס, באתר WorldFootball.net אוגוסטו פרננדס, באתר National Football Teams אוגוסטו פרננדס, באתר FootballDatabase.eu אוגוסטו פרננדס, באתר ESPN Augusto Fernández refuerza al equipo en el tramo final | Cádiz CF - Web Oficial, Augusto Fernández refuerza al equipo en el tramo final | Cádiz CF - Web Oficial (בספרדית) ערך זה הוא קצרמר בנושא כדורגלנים ארגנטינאים. אתם מוזמנים לתרום לוויקיפדיה ולהרחיב אותו.
פראטו (נפה)

נפת פרטו (באיטלקית: Provincia di Prato) היא נפה במחוז טוסקנה שבאיטליה. היא משתרעת על שטח של 365 קמ"ר, ובשנת 2004 התגוררו בה 227,886 נפש. בירתה של הנפה בעיר פראטו. הנפה גובלת בנפת בולוניה במחוז אמיליה-רומאניה בצפון, בנפת פירנצה במחוז טוסקנה במזרח ובדרום ובנפת פיסטויה במחוז טוסקנה במערב. מדיה וקבצים בנושא פראטו בוויקישיתוף אתר האינטרנט הרשמי של פראטו (באיטלקית) ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
גוסטבו קברל

גוסטבו דניאל קברל (בספרדית: Gustavo Daniel Cabral; נולד ב-14 באוקטובר 1985 באיסידרו קסנובה שבפרובינציית בואנוס איירס, ארגנטינה) הוא כדורגלן ארגנטינאי המשחק בשורות פצ'וקה. קברל החל לשחק בקבוצת ראסינג קלוב, במהרה הפך לשחקן הרכב ולאחד משחקניה החשובים של הקבוצה ולאחד מהבלמים הצעירים המבטיחים של ארגנטינה. הוא ערך את הופעת הבכורה שלו בקבוצה ב־2003 ושיחק בשורותיה עד ינואר 2008. למרות התעניינות גוברת מצידן של קבוצות מאירופה, בחר קברל לעבור לריבר פלייט. מחצית מכרטיסו נרכש על ידי סוכן שחקנים. ביוני 2010 עבר לאסטודיאנטס טקוס המקסיקנית. לאחר שנה חזר לארגנטינה וחתם בארסנאל סארנדי. ב-10 באוגוסט 2011 הושאל לקבוצה הספרדית לבנטה, ערך את הופעת הבכורה שלו במועדון ב-3 בדצמבר נגד ברצלונה. ב-12 ביוני 2012 הושאל שוב והפעם לקבוצה סלטה ויגו. בקיץ 2013 הפך לשחקן קבוע. ב-14 ביוני 2019 לאחר שבע שנים בויגו חתם בפצ'וקה המקסיקנית לשנתיים. קברל נחשב לאחד השחקנים הצעירים המבטיחים של ארגנטינה. הוא היה מהשחקנים המובילים של ארגנטינה הצעירה אשר זכתה במונדיאל הנוער ב-2005. ארגנטינה הצעירה - מונדיאל הנוער (2005) מדיה וקבצים בנושא גוסטבו קברל בוויקישיתוף גוסטבו קברל, באתר Transfermarkt גוסטבו קברל, באתר Soccerway גוסטבו קברל, באתר BDFutbol גוסטבו קברל, באתר WorldFootball.net גוסטבו קברל, באתר FootballDatabase.eu דף השחקן באתר הרשמי של ריבר פלייט
רב יעקב מנהר פקוד

רב יעקב מנהר פקוד היה אמורא בבלי בן הדור השישי. תלמידו של רבינא, ובשמו מסר בתלמוד הבבלי הערות, קושיות ותשובות. מוצאו של רב יעקב הוא מנהר פקוד שבבבל, ואין פרטים רבים שידועים על משפחתו ועל חייו. למד אצל רבינא. במספר מקומות בתלמוד מסר רב יעקב בשמו של רבינא הערות למהלך התלמוד, קושיות ותירוצים, ובין היתר נזכר שמו בסוגיית מי שהיה נשוי שלוש נשים שבמסכת כתובות: "רב יעקב מנהר פקוד משמיה דרבינא אמר: רישא בשתי תפיסות, וסיפא בשתי תפיסות; רישא בשתי תפיסות - דנפלו שבעין וחמשה בחד זימנא, ומאה ועשרים וחמשה בחד זימנא, סיפא בשתי תפיסות - דנפלו שבעים וחמשה בחד זימנא, ומאתים ועשרים וחמשה בחד זימנא." רב יעקב מסר מאמר אחד בשם רבא, ואחד בשם רב הונא בריה דרב יהושע. רוב הדברים שמובאים בשמו בתלמוד הם קושיות והערות למהלך סוגיות, ומיעוטן מאמרים הלכתיים. אדם אחד אמר לחברו: אם אמכור את הקרקע הזאת - אמכור אותה לך במאה זוז. הלך ומכר אותה לאדם אחר במאה ועשרים. אמר רב כהנא: קנה הראשון. מתקיף לה (מקשה) רב יעקב מנהר פקוד: האי זוזי אנסוהו (זה שנתן לו מאה ועשרים אנסוֹ למוכרה, ולולא נתן לו כל כך הרבה בערה לא היה בדעתו למוכרה, והוא 'אם אמכור אותה בשווייה' אמר לו, והרי לא מכרה מדעתו אלא בעל כורחו - רש"י)! והלכתא כרב יעקב מנהר פקוד. לרב יעקב מנהר פקוד יוחסה תקנה להחזיק כלי (נטלא) לנטילת ידיים, שמכיל רביעית: אתקין רב יעקב מנהר פקוד נטלא בת רביעתא. סנהדרין סט ע"א. תלמוד בבלי, כתובות צח ע"ב. בבא בתרא קנז ע"ב; זבחים ו ע"א; ועוד. כתובות צג ע"א. בבלי, כתובות לג ע"ב (בשם רבא). סנהדרין סט ע"א (בשם רב הונא בריה דרב יהושע). בבלי, עבודה זרה עב ע"א (הציטוט מפירוש רש"י תורגם לעברית). בבלי, חולין קז ע"א.
סיינה (נפה)

נפת סיינה (באיטלקית: Provincia di Siena) היא נפה במחוז טוסקנה שבאיטליה. סיינה משתרעת על שטח של 3,821 קמ"ר, ובשנת 2004 התגוררו בה 194,440 נפש. בירתה של הנפה בעיר סיינה. נפת סיאנה, הוכרה מבחינה משפטית בשנת 1865, כאשר המחוקק הכיר בממשלות המחוזיות כגופי שלטון עצמי, בעלי מטרות משלהם ובעצמאות ניהולית. הנפה גובלת בנפת פירנצה במחוז טוסקנה בצפון, בנפת ארצו במחוז טוסקנה בצפון-מזרח, בנפת פרוג'ה ובנפת טרני במחוז אומבריה במזרח, בנפת ויטרבו במחוז לאציו בדרום, בנפת גרוסטו במחוז טוסקנה בדרום, בנפת פיזה במחוז טוסקנה במערב. מדיה וקבצים בנושא סיינה בוויקישיתוף אתר האינטרנט הרשמי של סיינה (באיטלקית) ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
דייגו בונאנוטה

דייגו מריו בונאנוטה רנדה (בספרדית: Diego Mario Buonanotte Rende; נולד ב-19 באפריל 1988 בטאודלינה שבפרובינציית סנטה פה, ארגנטינה) הוא כדורגלן ארגנטינאי המשחק בעמדת הקשר ההתקפי בשורות אוניברסידד קאתוליקה. בונאנוטה מחזיק בדרכון איטלקי. בונאנוטה גדל במחלקת הנוער של ריבר פלייט. הוא ערך את הופעת הבכורה במדי הקבוצה הבוגרת ב-9 באפריל 2006 כשהוא רק בן 17 אך עלה לכותרות לאחר שער הבכורה היפה שכבש והמשחק המצוין שהציג בניצחון על רוסאריו סנטרל ב-30 בספטמבר 2007. תחת הדרכתו של מאמן ריבר דניאל פסארלה, החל בונאנוטה להשתלב בקבוצה הבוגרת של ריבר פלייט ועם מינויו של דייגו סימאונה כמאמן הפך בונאנוטה לשחקן הרכב חשוב. בונאנוטה היה השחקן המצטיין של הקבוצה שזכתה באליפות הקלאוסורה לשנת 2008. במהלך הטורניר כבש בונאנוטה 9 שערים והיה הכובש המצטיין של הקבוצה. ב-7 ביוני 2008, כבש בונאנוטה צמד שערים בניצחון על אולימפו שהבטיח את האליפות עבור ריבר, לראשונה מאז טורניר הקלאוסורה בשנת 2004. יכולתו במהלך קלאוסורה 2008 גרמה לרבים בארגנטינה לקרוא לזימונו לסגל הנבחרת. בונאנוטה נמצא תחת מעקב מצידן של קבוצות באירופה. הוא מצטיין בטכניקה גבוהה ובראיית משחק מצוינת אך גובהו הנמוך (1.59 מ') ומבנה גופו הצנום מקשים עליו להתמודד מול שחקני הגנה קשוחים. בינואר 2011 חתם על חוזה לחמש שנים במאלגה הספרדית, אשר לשורותיה עבר לאחר כחצי שנה בה הושאל לריבר פלייט. ב-31 בינואר 2013 חתם בגרנדה ל-4 וחצי שנים. ב-28 באוגוסט 2014 הושאל לפצ'וקה. ב-30 בינואר 2015 הושאל לקילמס ובתום העונה חזר לגרנדה. לקראת עונת 2015/2016 עבר בונאנוטה לא.א.ק. אתונה היוונית, ובאותה עונה זכה עמה בגביע היווני. בונאנוטה לא שותף בניצחון קבוצתו 2-1 בגמר על אולימפיאקוס. בונאנוטה היה חלק מסגל הנבחרת האולימפית שזכתה במדליית זהב באולימפיאדת בייג'ינג. הוא הבקיע שער בבעיטה חופשית בשלב הבתים שעזר לנבחרתו לנצח. ריבר פלייט אליפות ארגנטינה: 2008 (קלאוסורה) א.א.ק. אתונה הגביע היווני: 2015/2016 מדיה וקבצים בנושא דייגו בונאנוטה בוויקישיתוף דייגו בונאנוטה, באתר Transfermarkt דייגו בונאנוטה, באתר Soccerway דייגו בונאנוטה, באתר WorldFootball.net דייגו בונאנוטה, באתר FootballDatabase.eu דף השחקן באתר הרשמי של ריבר פלייט (בספרדית)